ועדת הכספים, כנסת 24, פרוטוקול מספר 265, 2022-05-09 12:00

אלכס קושניר: שינויים בתקציב לשנת 2022.

אלכס קושניר: נתחיל מהעברות של משרד החינוך, העברה מס' 25-39.

הדר פוקס: הפנייה נועדה לתקצוב סך של 284,482 אלפי ₪ בתקציב ההוצאה של משרד החינוך עבור יישום הסכמים פוליטיים בעלי משמעות תקציבית כמפורט מטה, תקצוב החלטות ממשלה וביצוע שינויים פנימיים בהתאם לבקשת המשרד.

ינון אזולאי: זה הסעות של החינוך המיוחד לכולם?

הדר פוקס: לכולם.

ינון אזולאי: דרך מי אתם מעבירים את זה?

הדר פוקס: דרך הרשויות המקומיות.

ינון אזולאי: בתקציב עברו 200 מיליון לחינוך המיוחד.

ינון אזולאי: עבור מה זה הולך?

קריאה: עבור הקמת מערך של הדרכה ופיקוח במשרד החינוך בתחום הגיל הרך.

ינון אזולאי: מה עם הבינוי?

קריאה: נעביר את התקציב של הבינוי בשבועות הקרובים לוועדה.

ינון אזולאי: 200 המיליון שפה הם עבור האחזקה ורכישות.

ינון אזולאי: איזה רכישות יש לך?

קריאה: העסקת מפקחים.

ינון אזולאי: אני רוצה לדעת למה 200 המיליון הולכים.

ינון אזולאי: האם אתה יודע כמה כסף יגיע לבינוי?

קריאה: בהחלטת הממשלה יש 250 מיליון שקל.

ינון אזולאי: בשנה רגילה זה לא מספיק.

משה גפני: יש סדרי עדיפויות בבינוי?

ינון אזולאי: מה נשאר לנו מתוך ה-250 מיליון שקל שהוא לא בחינוך?

ינון אזולאי: חוץ מהסבסוד נשאר משהו שהוא לא בחינוך?

קריאה: סבסוד והפעילות של המשפחתונים.

ינון אזולאי: הפעילות של המשפחתונים לא אמורה להגיע אליכם.

קריאה: נכון.

ינון אזולאי: הפיקוח עצמו נמצא אצלכם?

קריאה: כמובן.

ינון אזולאי: איך אתם מתקדמים עם הפיקוח של המצלמות?

אלכס קושניר: נעבור בינתיים לפנייה מס' 04005.

טל ישראלי: הפנייה נועדה לתקצב סך של 28 מיליון ₪ בהוצאה וסך של 23 מיליון ₪ בהרשאה להתחייב עבור מימוש הסכמים פוליטיים, בהתאם להחלטת ממשלה 289 מיום ה-1 באוגוסט 2021 והחלטה מספר 551 מיום 24 באוקטובר 2021 שעניינם יישום הסכמים קואליציוניים בשנים 2021 ואילך בהתאם להסכמים שהוקראו בוועדה במהלך הדיונים לאישור חוקי התקציב לשנים 2021 ו-2022.

משה גפני: מה זה "הסכם קואליציוני"?

טל ישראלי: תקצוב סך של חמישה מיליון בהוצאה עבור מלגות לסטודנטים מקרב החברה הערבית; תקצוב סך של חמישה מיליון ₪ בהוצאה ובהרשאה להתחייב עבור עידוד התיישבות ופיתוח רשויות בעוטף עזה; תקצוב סך של שני מיליון ₪ בהוצאה ובהרשאה להתחייב עבור מפעלי תרבות כמנוע צמיחה בנגב ובגליל; תקצוב סך של מיליון ₪ בהוצאה ובהרשאה להתחייב עבור הפעלת מודלים ייחודיים לתעסוקת אנשים עם מוגבלויות; תקצוב סך של חמישה מיליון ₪ בהוצאה ובהרשאה להתחייב עבור יועצות לענייני מגדר בשלטון המקומי ובפריפריה; תקצוב סך של שלושה מיליון ₪ בהוצאה ובהרשאה להתחייב עבור הרשות לפיתוח הגליל לצורך עידוד השכלה גבוהה באמצעות הענקת מלגות לסטודנטים; תקצוב סך של שני מיליון ₪ בהוצאה ובהרשאה להתחייב עבור מניעת התאבדויות עולים; תקצוב סך של חמישה מיליון ₪ בהוצאה ובהרשאה להתחייב עבור חיזוק זהות ישראלית בקרב בני עולים בפריפריה.

ינון אזולאי: לאן הולכים החמישה מיליון ברשות הפיתוח הכלכלי של המיעוטים?

ינון אזולאי: על מה אנחנו מדברים פה?

טל ישראלי: זה מלגות לחברה הערבית, מלגות לסטודנטים.

משה גפני: זה במסגרת הסכם קואליציוני?

משה הומינר: כן.

משה גפני: של מי?

משה הומינר: של ג'ידא ורע"ם.

משה הומינר: מדובר בחמישה מיליון שקלים עבור סטודנטים מהחברה הערבית.

משה הומינר: הסטודנטים שניגשים במטרה לקבל את המלגה צריכים להתנדב 90 שעות שנתיות במרכזים למעורבות חברתית של צעירים ברשויות המקומיות.

ינון אזולאי: מרכזי צעירים שנמצאים בנגב ובגליל?

ג'ידא רינאוי-זועבי: לא, זה פרוס בכל הארץ, וזה בתפעול עם התאחדות הסטודנטים.

משה הומינר: הם עוזרים לרשויות המקומיות להקים פרויקטים של מניעת אלימות, תכניות בסגנון הזה.

משה הומינר: חוץ מזה גם יש להם מלגות אחרות שהם מקבלים כמו כל האזרחים.

ינון אזולאי: ג'ידא השיגה בשביל הציבור שלה עוד בונוס מעבר למה שנתנו.

ינון אזולאי: ג'ידא, כל הכבוד.

ג'ידא רינאוי-זועבי: תודה.

ינון אזולאי: לגבי עוטף עזה, על מה ההרשאה להתחייב?

נבון כהן: אנחנו נעשה תיקון החלטה להחלטת ממשלה, נפרסם קול קורא לרשויות.

ינון אזולאי: עידוד ההתיישבות בעוטף עזה הולך דרך הרשות לפיתוח הנגב?

נבון כהן: זה הולך דרך המשרד.

ינון אזולאי: תקצוב של שלושה מיליון בהוצאה עבור הרשות לפיתוח הגליל לצורך עידוד השכלה גבוהה באמצעות הענקה לסטודנטים בפריפריה - זה הכסף של אופיר כץ?

אופיר כץ: לא שלי, של הסטודנטים.

ינון אזולאי: של הסטודנטים.

ינון אזולאי: מגיע יישר כוח ושאפו לאופיר כץ שדואג כל הזמן לאנשי הפריפריה.

אלכס קושניר: לחלוטין.

אלכס קושניר: מי בעד בקשה מס' 04005, מי נגד, מי נמנע?

אלכס קושניר: הבקשה אושרה.

אלכס קושניר: אנחנו חוזרים לפנייה מס' 25-39.

ינון אזולאי: לאן ה-200 מיליון הולכים?

משה גפני: זה הולך לנושא של הדרכת המטפלות במעונות, לנושא של בקרה ורישוי.

ינון אזולאי: המטפלות עברו הכשרה, לא?

משה גפני: הן לא עברו הכשרה בהתאם לסטנדרטים של משרד החינוך, הן עברו הכשרה בהתאם לסטנדרטים של משרד הכלכלה שזה לא בדיוק הכשרה פדגוגית או מותאמת לגיל הזה באופן מקצועי.

ינון אזולאי: אתם מעורבים בסיפור של הרישום מבחינת ועדות הקבלה למעונות?

משה גפני: הרישום נעשה ברשויות המקומיות, כשהקריטריונים לגבי הזכאות נקבעים על ידי משרד הכלכלה.

ינון אזולאי: מי אחראי על הסיפור של ועדות הקבלה של ילד למעון?

משה גפני: צריך לבדוק את זה, אני לא יודע איפה זה עומד.

משה גפני: מה קרה עם התרבות החרדית במשרד?

משה גפני: הסעיף נמחק?

משה גפני: כל מה שחרדי מוחקים ממשרד החינוך?

משה גפני: הסעיף שקיים ברמת התקציב הבסיסי - -

ינון אזולאי: כמה יש בבסיסי?

משה גפני: לא זוכר בעל פה.

ינון אזולאי: 5.7?

משה גפני: משהו כמו שבעה מיליון, אם אני לא טועה.

משה גפני: היו 90 מיליון.

משה גפני: 90 מיליון היו בתוספת הסכמים קואליציוניים.

משה גפני: העובדים בתרבות החרדית יפוטרו כי אין כסף.

שלמה קרעי: גפני, אתה מדבר על תמרוץ וטיפוח, על מה שהתחייבו להעביר?

משה גפני: לא, אני מדבר על תרבות חרדית.

משה גפני: תמרוץ וטיפוח זה עוד דבר - -

שלמה קרעי: הוא גם תקוע, גם לא עבר, למרות שהתחייבו.

משה גפני: היעד של הממשלה הזאת הוא לפגוע בחרדים איפה שאפשר.

משה גפני: היו שני סעיפים במשרד החינוך: תרבות יהודית, שזה דבר שהיה מזוהה יותר עם הציונות הדתית, ותרבות חרדית.

משה גפני: את התרבות החרדית מוחקים כך שאנשים יפוטרו.

משה גפני: למה זה לא מופיע?

ינון אזולאי: חלק מהאנשים פוטרו, חלק נמצאים ב"הולד".

ינון אזולאי: היו 73 מיליון.

משה גפני: אני זוכר 90, אבל לא משנה, 73.

משה גפני: הם לא נותנים כלום.

משה גפני: מדברים על כך שזאת ממשלת האחדות של עם ישראל, אבל שונאים את החרדים בממשלה הזאת.

ינון אזולאי: כמה סך הכל יש בתרבות היהודית?

משה גפני: סדר גודל של 60 מיליון.

ינון אזולאי: 60 פלוס 24?

ינון אזולאי: 24 זה הקואליציוני?

ינון אזולאי: כמה הבסיס?

משה גפני: 60 זה הקואליציוני.

ינון אזולאי: של מי הקואליציוני?

משה גפני: אני לא חותם על הסכמים קואליציוניים.

שלמה קרעי: מה עם שעות תמרוץ וטיפוח שהתחייבתם?

שלמה קרעי: למה זה תקוע עדיין?

שלמה קרעי: מה עם גני הילדים של החינוך המיוחד שדנו בישיבות כאן בחדר?

שלמה קרעי: למה זה לא מתקדם?

אלכס קושניר: החינוך המיוחד מתקדם בקצב טוב, כמעט כל הבעלויות בפנים.

אלכס קושניר: לא כל הבעלויות, לצערי הרב, רוצות לשתף פעולה עם האירוע הזה.

שלמה קרעי: כמה כסף עבר?

אלכס קושניר: זה לא עניין של כמה כסף עבר, זה עניין של כמה בעלויות נכנסו וכמה מטפלות הוכנסו למערכת.

שלמה קרעי: השאלה גם מה המודל שעשו להם.

שלמה קרעי: אתה יודע שהמודל הוא פוגעני, הוא לא לקח בחשבון את הפרטים האישיים.

שלמה קרעי: כל העיכובים היו כי רצו לדייק, רצו מודל.

אלכס קושניר: כל העיכובים היו כי יש בעלויות שהחליטו שהן לא נכנסות לסיפור הזה.

שלמה קרעי: בפועל, אלכס, כסף לא עבר.

שלמה קרעי: אפילו 30% לא עברו מתוך מה שאמור לעבור.

אלכס קושניר: לא צריכה לעבור מקדמה, צריך לעבור תשלום לפי איזה שהם קריטריונים.

שלמה קרעי: אז שזה יעבור.

אלכס קושניר: בשביל שזה יעבור הבעלויות צריכות להגיש את השמות, מה שהן לא עושות.

אלכס קושניר: משה, אני מדייק?

משה גפני: נכון מאוד.

משה גפני: למעלה ממחצית כבר נכנסו לתשלום מדויק.

משה גפני: במסגרת התקנות שאנחנו הולכים לאשר אוטוטו ייכנס גם העניין של החובה לכל גני הילדים להיכנס למהלך הזה בשנה הבאה.

משה גפני: התקנות יאפשרו לנו לחייב את הבעלויות להיכנס לאופק חדש, מה שעד עכשיו לא יכולנו בגלל שהתקנות לא אפשרו לנו.

שלמה קרעי: משה, האם מודל התקצוב הוא אותו דבר כמו כל המודלים?

משה גפני: הוא אותו מודל שיש בבתי הספר של המוכש"ר ואותו מודל שעובד גם בחטיבה העליונה, רק שהעובדים הם לא עובדי משרד החינוך אלא עובדי בעלויות.

משה גפני: אנחנו עובדים לפי פרופיל של בעלות, אם זה בחטיבה העליונה, אם זה במוכש"ר ביסודי ובגני הילדים שבבעלויות.

משה גפני: בהתאם לדיווח של מצבת המורים קובעים את הפרופיל, את דרגת הוותק האופיינית לבעלות, את תקני השכר בהתאם להסכמי השכר.

שלמה קרעי: כמו בגני הילדים בלא מוכר הרשמי?

משה גפני: אותם רכיבים.

שלמה קרעי: המודל הוא אותו מודל?

משה גפני: אותו מודל.

שלמה קרעי: אלה שהצטרפו קיבלו את כל הכסף?

משה גפני: כן.

משה גפני: מחצית מהבעלויות כבר הצטרפו.

משה גפני: שלושים ומשהו בעלויות כבר מקבלות תשלום מאיתנו לתשפ"ב.

שלמה קרעי: כולל משרת אם, גמולי השתלמות?

שלמה קרעי: כל זה נכנס למודל?

שלמה קרעי: כולל כל הרכיבים.

משה גפני: משה, התהליך מאוד איטי.

משה גפני: יש בעלויות שעד עכשיו לא ביקשו הרשאה ויש בעלויות שקצב הזרמת הנתונים שלהן מאוד איטי.

משה גפני: הגננות סובלות.

משה גפני: מה אנחנו יכולים לעשות?

משה גפני: להתגבר על הבירוקרטיה.

משה גפני: זה לא עניין של בירוקרטיה.

שלמה קרעי: דיברנו אז שצריך להמציא אישורים משנים קודמות.

אלכס קושניר: שלמה, אתה עוד שלב אחד לפני זה.

אלכס קושניר: הבעלויות בכלל לא מגישות.

שלמה קרעי: כי אין להן מה להגיש.

אלכס קושניר: הבעלויות יכולות להגיש.

שלמה קרעי: אמרנו שנפתור את זה.

שלמה קרעי: אתה זוכר שישבנו ואמרנו שנמצא פתרון?

שלמה קרעי: מה היה הפתרון שמצאנו?

אלכס קושניר: יש פתרון.

שלמה קרעי: מה הפתרון?

אלכס קושניר: הם פנו אליהם ודיברו איתם.

שלמה קרעי: אמרנו שנסת

שלמה קרעי: פק בחלק מהשנים באישור של הביטוח הלאומי.

שלמה קרעי: הסכמנו בסוף לעשות דבר כזה?

אלכס קושניר: חלק מהבעלויות לא מגיעות לשלב הזה שאתה מדבר עליו.

ינון אזולאי: אלה שלא הגישו לא הגישו כי הם לא רצו להגיש?

משה גפני: רובם לא רצו להגיש.

ינון אזולאי: פניתם אליהם אחרי הישיבה פה?

משה גפני: התחלנו לקזז מקדמות לאלה שלא הגישו, אבל לא קורה כלום.

שלמה קרעי: מה לגבי תמרוץ וטיפוח?

משה גפני: אני חושב שהתקנות נמצאות בישורת האחרונה.

משה גפני: אני מאמין שבימים הקרובים זה כבר ייצא בצורת תזכיר ונוכל לתקצב בהתאם.

שלמה קרעי: אבל זה סוף שנה.

שלמה קרעי: הם יקבלו רטרואקטיבית מתחילת השנה?

משה גפני: אתה יכול להגיד משפט לגבי העניין של הבנייה, לגבי הקריטריון חדש?

משה גפני: יש עדיפות בבנייה לחינוך הרשמי על פני החינוך - -

משה גפני: החינוך המוכר שאינו רשמי שבו צריך את הבנייה יעמוד בסדר עדיפות נמוך?

משה גפני: כולם צריכים לקבל מענה, אנחנו נמצאים בחוסר מאוד גדול.

משה גפני: אם מורידים את הניקוד אין מענה.

משה גפני: הם נמצאים במסגרת השקלול.

משה גפני: הרשות המקומית היא זאת שצריכה להגיש בקשה וגם זאת שמייעדת אם זה ילך לחינוך רשמי, למוכש"ר או למשהו אחר.

משה גפני: אם אתם מורידים את הניקוד הם יקבלו בסדר עדיפות נמוך.

ינון אזולאי: אם הרשות המקומית שמה את המוכר שאינו רשמי בעדיפות ראשונה, הוא יקבל את העדיפות גם במשרד?

משה גפני: יש ניקוד מצטבר, יש הרבה מאוד פרמטרים.

משה גפני: ייתכן שהפרמטרים האחרים של חוסר בקורת גג לתלמידים יגברו על העניין של חינוך מוכר על פני רשמי.

משה גפני: מה היה פעם ומה עכשיו?

משה גפני: מה השתנה?

משה גפני: זה השתנה במסגרת התבחינים.

משה גפני: מה קרה שהשתנה עכשיו?

משה גפני: זה נאכף עכשיו בתבחינים.

משה גפני: קודם לכן העדיפות הייתה לחינוך הרשמי, רשות מקומית דאגה קודם כל לחינוך הרשמי לפני - -

משה גפני: המצוקה הגדולה נמצאת במוכר שאינו רשמי.

משה גפני: ברגע שמורידים את העדפה המצוקה רק תלך ותגדל.

משה גפני: זאת ממשלה של אחדות עם ישראל?

משה גפני: עומד ראש ממשלה ומדבר על אהבת ישראל.

משה גפני: שונא ישראל שכמוהו.

שלמה קרעי: משה, אמרת שהולכים לאשר צ'יק צ'ק את התקנות של תמרוץ וטיפוח.

שלמה קרעי: מינו בכלל ועד חינוך שיכול לאשר את התקנות?

שלמה קרעי: האם אתה אומר היום לבתי הספר שהם יכולים בחודשים הקרובים לתת אקסטרה שעות כי הם הולכים לקבל על זה כסף?

משה גפני: ברגע שהתקנות יאושרו נוכל לתקצב בהתאם.

משה גפני: אני מבקש התייעצות סיעתית.

אלכס קושניר: מי בעד פנייה מס' 25-39, מי נגד, מי נמנע?

אלכס קושניר: הפנייה אושרה.

משה גפני: אני מבקש רביזיה.

אלכס קושניר: הפנייה הבאה היא פנייה שעולה בהסכמה למרות שהופצה רק אתמול, פנייה על פיצויים להר מירון, פנייה 22.

יפתח עשהאל: הפניה כוללת 22.5 מיליון ש"ח עבור מתווה תשלום לנפגעי אסון מירון, בהתאם להחלטת ממשלה 1,023 שהתקבלה בנושא בינואר השנה.

יפתח עשהאל: המתווה כולל פיצוי של 500,000 ₪ עבור כל משפחה דרך חברת ענבל שמפעיל החשב הכללי.

ינון אזולאי: זה הפיצוי הסופי?

יפתח עשהאל: לא, מדובר על מתווה תשלום.

משה גפני: לפי איזה קריטריון זה נקבע?

יפתח עשהאל: בלי קריטריונים.

יפתח עשהאל: אם זה קטין - להוריו, ואם זה אדם נשוי - לאלמנתו.

ינון אזולאי: זה דבר אנושי שהיה מתחייב שמזמן נביא אותו, לכן אסור שזה יישאר לרגע אחד בוועדה.

ינון אזולאי: זה לא בא לתת פיצוי למשפחות האלו כי אין פיצוי על הדבר הזה, אבל זה קצת מסייע להן בסבל שהן עוברות.

אלכס קושניר: זה סיוע, זה לא פיצויים.

ינון אזולאי: זה סיוע עבור הטיפולים שהן עוברות.

ינון אזולאי: נחשפנו למשפחות כי הייתי אצלן, אני בקשר איתן.

ינון אזולאי: זה דבר שלא נתון למחלוקת, לכן צריך להביא את זה, לעזור להן, במיוחד כשאנחנו נמצאים שנה אחרי האסון הנורא הזה.

ינון אזולאי: חשוב מאוד שזה יעבור כמה שיותר מהר.

ינון אזולאי: משרד האוצר, חשוב שזה יגיע אליהן עם אפס בירוקרטיה.

ינון אזולאי: אתם מדברים על חצי מיליון לכל משפחה, אבל זה לא מספיק, צריך לראות איך לתת להן יותר.

ינון אזולאי: הכסף הזה צריך להגיע אליהן בלי שום שאלה אפילו.

ינון אזולאי: אם יודעים שמישהו נהרג - מיד להעביר לו לחשבון.

ינון אזולאי: כמובן שזה צריך להיות עם חתימה, עם מה שצריך, אבל לא מעבר לכך.

ינון אזולאי: לא צריך לטרטר אותם.

ינון אזולאי: אנחנו לא צריכים שיגידו לנו: תשמע, לא נותנים לי, כן נותנים לי, היה לי ילד אחד, היו לי שני ילדים.

ינון אזולאי: אנחנו לא רוצים לשמוע את הדברים האלה, זה לא לכבוד המדינה ולא לכבוד אף אחד מאיתנו שנקבל בכלל דבר כזה.

משה גפני: לאן הסעיף של ההוצאות השונות הולך?

יפתח עשהאל: מדובר על התקשרות של משרד האוצר עם חברת ענבל שמבצעת את הסדר התשלום.

יפתח עשהאל: היא כבר העבירה שאלונים למשפחות, כאשר מי שמחזיר מקבל את התשלום.

משה גפני: מה שמופיע פה בהעברה ילך למשרד האוצר עבור חברת ענבל?

יפתח עשהאל: כן.

משה גפני: איך זה יעבור?

משה גפני: פחות חשובה לי הבירוקרטיה בעניין הזה, יותר חשוב לי שזה יגיע מהר למשפחות.

משה גפני: גם ככה המון זמן עבר מאז, אנחנו מדברים על שנה שלמה.

משה גפני: האם יהיה מצב שבגלל סיבות טכניות או בירוקרטיה יתעכב התשלום למשפחות?

משה גפני: אם אנחנו מאשרים היום, מתי המשפחה מקבלת את הכסף?

יפתח עשהאל: ההסכם כבר נחתם.

יפתח עשהאל: יש כבר מתווה של סיכום בין החשב הכללי לבין חברת ענבל, החברה כבר הפיצה אקטיבית לכל מי שזכאי טופס מילוי פרטים.

יפתח עשהאל: חלקם כבר החזירו את הטפסים לפני כחודש.

משה גפני: ואם אנחנו מאשרים את זה היום?

יפתח עשהאל: אני מאמין שבימים הקרובים הכסף אמור לעבור למשפחות.

אלכס קושניר: ביום שני הבא נשאל את השאלה ונרצה לקבל תשובה.

ינון אזולאי: חשוב שתדאגו לתת לענבל את התאריך שאתם רוצים שזה יגיע למשפחות, שלא תהיה איזו שהיא בירוקרטיה.

ינון אזולאי: צריך שהם יתנו את כל החצי מיליון ישירות, בלי שום ניכוי עמלה, בלי שום דבר.

משה גפני: כמה משפחות כבר הגישו בקשות?

יפתח עשהאל: אני יכול לבדוק.

משה גפני: תבדוק ותגיד לנו.

ינון אזולאי: למה צריך להגיש בקשה?

אלכס קושניר: אתה צריך למסור פרטים, חשבון בנק.

ינון אזולאי: יש 42 משפחות שצריך להרים להן טלפון ולומר להן שזה מה צריך לעשות.

יפתח עשהאל: התשלום מועבר עד שבעה ימים מיום קבלת הטפסים.

אלכס קושניר: מי בעד פנייה מס' 22, מי נגד, מי נמנע?

אלכס קושניר: פנייה 22 אושרה.

אלכס קושניר: יש לנו פניית עודפים שהתחלנו לדון בה בפעם הקודמת, פנייה 22002 – המשרד לשירותי דת.

ינון אזולאי: בשבוע שעבר ביקשתי לדעת כמה מבני דת נבנו בשנה האחרונה, בשנת 2021, וכמה נמצאים בבנייה שמעבירים להם תקציב.

דוד נחום: לשיפוצי מקוואות חולקו 18 מיליון ולבנייה של בתי כנסת חולקו 19 מיליון.

דוד נחום: כל השאר היו בהחלטות ממשלה.

ינון אזולאי: מה החלטות הממשלה כללו?

דוד נחום: מיליון 400 לעוטף עזה.

ינון אזולאי: מה לעשות בהם?

דוד נחום: לנושא של המיגון.

ינון אזולאי: מיגון לבתי כנסת, למקוואות?

דוד נחום: כן.

ינון אזולאי: במיליון 400 כיסיתם את כל עוטף עזה?

דוד נחום: אני לא יודע לענות לך, אבל מדובר על החלטה לכמה שנים.

ינון אזולאי: מיליון 400 זה לשנה?

דוד נחום: כן.

ינון אזולאי: כל המיליון 400 נוצלו למיגון עוטף עזה?

ינון אזולאי: האם כשבונים מקווה בעוטף עזה המקווה לא אמור להיות ממוגן מלכתחילה?

ינון אזולאי: מקווה רגיל אתם מתקצבים בסדר גודל של 600,000 שקל, 550,000 שקל.

ינון אזולאי: מיליון 400 למקווה זה כלום.

ינון אזולאי: הייתי בסיור בעוטף עזה כשמשרד הכלכלה בנה מעון יום שכולו ממוגן.

ינון אזולאי: תשמע, יש הבדל בעלויות בין מעון ממוגן למעון לא ממוגן.

ינון אזולאי: למה הולך המיליון 400?

ינון אזולאי: האם לא נכון שכשאתם בונים מקווה תמגנו מראש את כולו?

שירה שאטו אסולין: המיגון הוא לגבי המקוואות הישנות שנבנו ללא מיגון, שזה בנוסף לתקציב הקיים של בינוי מקוואות.

שירה שאטו אסולין: אני מניחה שלרשות המקומית יש גם אחריות בנושא של מיגון.

ינון אזולאי: למה במעונות היום אין לרשות המקומית אחריות?

שירה שאטו אסולין: אנחנו תומכים בבינוי של מקוואות, אבל יש מצ'ינג של רשות מקומית שאמורה לתת מענה גם להיבטים אחרים.

ינון אזולאי: אבל לא במיגון.

ינון אזולאי: בכל החלטה של מיגון לא לוקחים מרשויות המקומיות.

ינון אזולאי: אין שום סיבה שרשות מקומית תוציא על מיגון ולא הממשלה.

ינון אזולאי: כשאת אומרת שנתנו פה מיליון 400 שקל רק עבור מיגון, בואי תסבירי לאן הלך המיליון 400 עבור מיגון, וכמה מקומות מיגנתם במיליון 400 האלה.

שירה שאטו אסולין: זה מתייחס בעיקר לאלה שלא ממוגנים, שנבנו ללא מיגון.

ינון אזולאי: כמה יש כאלה?

אלכס קושניר: מה עלות המיגון של מקווה?

אלכס קושניר: כמה מקוואות מיגנתם?

אופיר כץ: כמה מוגדרות ישנות?

ינון אזולאי: כמה עוד יש לכם?

משה גפני: כמה לא ממוגנות?

שירה שאטו אסולין: אנחנו בודקים.

משה גפני: בישיבה הקודמת שאלתי לגבי אוצר בית דין שהיה במשרד הדתות במשך כל השמיטות ועכשיו נמחק.

משה גפני: אני רואה פה מכתב של הארגונים שעוסקים בעניין הזה.

משה גפני: פה זה לא רק החרדים, זה גם הציונות הדתית.

משה גפני: החקלאים ייפגעו כתוצאה מהעניין הזה.

משה גפני: דיברתי עם הממונה על התקציבים במשרד האוצר שלא ידע להסביר לי למה זה קרה.

משה גפני: לא קיצצתם, לא לקחתם חלק מהכסף ואמרתם "ניתן פחות", פשוט מחקתם את הסעיף הזה.

משה גפני: היה בסעיף 12 מיליון שקל, אבל דובר על כך שיהיו 20 מיליון כדי לסייע לחקלאים, לאלה שיש להם את הפירות ואת כל מה שנלווה לעניין הזה.

משה גפני: מה הולך להיות עם זה?

יפתח עשהאל: שנת השמיטה כבר תוקצבה לפני כדי שיוכלו להיערך.

יפתח עשהאל: היו הכנות להיתר המכירה ותפעול היתר המכירה.

משה גפני: בשמיטה הקודמת?

יפתח עשהאל: בשמיטה הזאת.

יפתח עשהאל: כבר בשנה שעברה הייתה פעילות מועצמת של הרבנות לביצוע הכנות להיתר המכירה.

משה גפני: אני מדבר על הסעיף הזה.

יפתח עשהאל: זה סעיף שבוצע בהקשר לשנת השמיטה.

משה גפני: אני מדבר על הסעיף של אוצר בית דין.

משה גפני: אתה אומר לי שנתת בהיתר מכירה, אבל זה בכלל לא נוגע לעניין הזה.

משה גפני: הסעיף של אוצר בית דין מחוק.

שירה שאטו אסולין: התקציב של אוצר בית דין לא בבסיס, זה תקציב שהשנה לא קיבלנו.

אלכס קושניר: בכמה כסף מדובר?

משה גפני: 12 מיליון היו בשמיטה הקודמת.

משה גפני: היום מדובר על 20 מיליון.

ניר אורבך: זה כלום כסף.

ניר אורבך: למה לא עשו את זה?

שירה שאטו אסולין: זה לא תוקצב השנה.

משה גפני: מה זה "לא תוקצב"?

משה גפני: הייתה החלטת ממשלה שהממשלה החדשה מחקה.

משה גפני: למה החקלאים צריכים לסבול?

אלכס קושניר: אנחנו נבדוק מה אפשר לעשות בסוגיה הזאת.

ינון אזולאי: זה בסדר שתבדוק את זה, אבל צריך להבין שעוד מעט השמיטה נגמרת ואוצר בית דין מוציא בינתיים כסף.

ינון אזולאי: אותם אלה שהיו אמורים לקבל את ה-12 מיליון שהוחלט עליהם - פשוט לא יקבלו.

יפתח עשהאל: זה לא נמחק.

יפתח עשהאל: החלטת הממשלה לא כללה תקציבים.

משה גפני: זאת הייתה החלטת ממשלה בכל השמיטות הקודמות.

משה גפני: הממשלה הזאת מחקה את זה.

ניר אורבך: אנחנו נבדוק את זה.

שירה שאטו אסולין: המנכ"ל שלנו דיבר על הסוגיה של אוצר בית דין איתכם מתוך כוונה למצוא פתרון.

ינון אזולאי: אם המנכ"ל מוני מעתוק, שאני מאוד מעריך, היה רוצה הוא היה מביא פתרון - תמסרי לו את זה בשמי.

שירה שאטו אסולין: אני אמסור.

ינון אזולאי: מה לגבי המיגון?

שירה שאטו אסולין: בשדרות נדרש מיגון לבית כנסת, שזה בשלבי שלד.

שירה שאטו אסולין: שדות נגב ושער הנגב קיבלו תקציב לבתי עלמין ומבני דת.

שירה שאטו אסולין: המיגון מתייחס גם לבתי כנסת וגם - -

ינון אזולאי: כל המיליון 400?

שירה שאטו אסולין: לא.

אלכס קושניר: אני מבקש שהמשרד יעביר לוועדה את המיפוי של מבני הדת בעוטף עזה שאינם ממוגנים, מה התכניות למגן אותם, וכמה מוגנו בשלוש השנים האחרונות.

שירה שאטו אסולין: אנחנו נעביר את זה .

משה גפני: יכול להיות שחלק גדול ממוגן, רק צריך לדעת את הנתונים.

ינון אזולאי: וגם לדעת אם היום כשאתם בונים מקוואות הן כבר ממוגנות.

אלכס קושניר: היום כן.

ינון אזולאי: כל המקווה ממוגן היום?

שירה שאטו אסולין: כן, כי כשהחלטת ממשלה מדברת על המיגון של הישנים המשמעות היא שהחדשים ממוגנים.

ינון אזולאי: החלטת הממשלה מדברת על להוסיף מיגון לאותו מקווה, לא עכשיו למגן את כולו.

ינון אזולאי: האם כשבונים מקווה חדש הוא כולו ממוגן, או יש רק חדר מיגון אחד?

שירה שאטו אסולין: אנחנו נעביר בתשובה ובהתייחסות שלנו גם תשובה לנושא הזה.

ינון אזולאי: יש הסכם מול העירייה בתל אביב על לבנות מחדש את בית הדין בסכום של 50 מיליון שקל, שזה במקום התשלום של שכירות ל-20 שנה.

ינון אזולאי: יש את הפרוגרמה שמחכה לאישור, רק שבמשרד האוצר אמרו שזה יגיע כתקציב בשנה הבאה.

ינון אזולאי: אני לא בטוח שאם היה מדובר בבית משפט זה היה מחכה לשנה הבאה.

ינון אזולאי: למה את בית הדין בתל אביב, שזה אחד המקומות שיש בו פיצוץ אוכלוסין, משרד האוצר תוקע?

יפתח עשהאל: זה נמצא בסעיף של הבינוי הממשלתי, שם ניתן הסטטוס המלא של כל בתי הדין.

יפתח עשהאל: הם ענו על השאלה של תל אביב, אם אני לא טועה.

משה גפני: הם לא ענו על שום דבר.

ינון אזולאי: הסתרתם מאיתנו שאתם תוקעים את זה.

ינון אזולאי: מנתונים שיש בידי אני יודע שאתם תוקעים את זה, את האישור הזה.

ינון אזולאי: זה ששאלנו וקיבלנו תשובה לא נכונה לא אומר שזו תשובה.

יפתח עשהאל: לבתי הדין בתל אביב תוגבר תקציב הבסיס בשנת 2018 בכמעט שני מיליון ₪.

יפתח עשהאל: מכיוון שבינוי בתי הדין מתוקצב בסעיף 51, לא בסעיף 22, שוחחנו על כך בסעיף הרלוונטי.

משה גפני: כן, אבל לא קיבלנו תשובה.

משה גפני: המצוקה גדולה מאוד, כולם יודעים את זה, וגם אמרנו את זה כשהיה הדיון על הסעיף עצמו.

משה גפני: איך מתמודד משרד הדתות עם המצוקה הזאת?

משה גפני: הציבור בא בטענות כי המצוקה היא עצומה.

יפתח עשהאל: כבר ב-2018 תוגבר בסיס התקציב בשני מיליון ₪.

משה גפני: לא מדובר על 2018, מדובר על עכשיו שהיה צריך לעשות פרוגרמה.

יפתח עשהאל: זה מכרז שכבר יצא ב-2019.

משה גפני: את זה שבתי הדין הרבניים הם מקבצי נדבות אצלכם אני יודע.

משה גורט: מדובר פה על אישור פרוגרמה שנמצאת אצלכם על השולחן ועדיין לא אושרה.

משה גורט: מדובר על פרוגרמה של 4,100 מטר שמחכה לאישור שלכם.

ינון אזולאי: כמה העלות של הפרוגרמה?

משה גורט: הפרוגרמה מדברת על שכירות, לא על בינוי.

ינון אזולאי: שכירות ל-20 שנה.

משה גורט: העלות היא בסביבות שלושה, ארבעה מיליון שקל בשנה, למשך 20 שנה.

אלכס קושניר: מתי הנחתם את הפרוגרמה?

משה גורט: הנחנו את הפרוגרמה לפני חודשיים, שלושה, והתשובה שקיבלנו ממשרד האוצר היא שנמתין לדיוני התקציב הבאים ושם נעלה את זה.

יפתח עשהאל: אני מציע שנעשה דיון על בתי הדין והדיור הממשלתי, מכיוון שלא עוכבה אף פרוגרמה במשרד האוצר.

יפתח עשהאל: אין שום קשר בין תקצוב הביצוע בפועל לבין אישור הפרוגרמה.

יפתח עשהאל: ייתכן ועלו שאלות של הבינוי הממשלתי על הפרוגרמה ובתי הדין עדיין לא השיבו, אבל אנחנו נבחן את זה, נעשה על זה בדיקה פנים ממשלתית.

אלכס קושניר: תחזירו לנו תשובה.

ינון אזולאי: רק קחו בחשבון שהעודפים של הדיור הממשלתי ממתינים פה לאישור.

ינון אזולאי: בתי הדין לא משמשים רק ציבור כזה או אחר, הם משמשים את כל עם ישראל.

משה גפני: אם יקום מישהו ויגיד שכשאני הייתי יושב ראש ועדת הכספים הכל היה אותו דבר, אני ארכין את ראשי בענווה ואגיד שזה נכון.

משה גפני: משרד האוצר לא רוצה לאשר, הוא שולח אותם לאישור תקציב שאף אחד לא יודע אם כן יגיע או לא יגיע.

משה גפני: זה דבר שהיה צריך לעשות ממזמן.

משה גפני: מדברים על 2018 שנתנו אז שני מיליון שקל.

משה גפני: זו בושה וחרפה, כיוון שכל מי שנמצא בבית הדין הרבני בתל אביב יודע שהמצוקה שם עצומה, שאנשים סובלים בתקופה של מצוקה אישית גדולה.

משה גפני: אם היה מדובר בבית משפט הכל היה נראה אחרת.

משה גפני: שלא יעבדו עלינו עם כל התירוצים האלה, הם פשוט נגד זה, זה לא מעניין אותם.

משה גפני: אגב, זה ככה נעשה שנים, זה היה גם אצלי.

ינון אזולאי: על מה מדברים בהתחייבויות של העודפים?

שרון יגן: יש לנו עודפים בבריתות למבוגרים, לאלה שמתגיירים, עודפים בתפעול, שזה כל החוזים ארוכי טווח, עודפים בפעולות, שזה כל ההסברה, כל הפרויקטים, ועודפים בשמיטה.

ינון אזולאי: מה זה העודפים בשמיטה?

ינון אזולאי: של ההיתר מכירה?

שרון יגן: כן.

אלי לבנון: כשהוקצה התקציב מלכתחילה לנושא שמיטה נלקחה בחשבון האפשרות שיהיה צורך בתקציב נוסף, לכן יש שם עודפים שהכוונה שלנו היא לנצל אותם עד הסוף.

משה גפני: למה זה מיועד?

אלי לבנון: לפיקוח על היתר המכירה.

משה גפני: רק להיתר מכירה?

משה גפני: כל הדברים האחרים לא נמצאים?

אלי לבנון: הדברים האחרים הם ודאי לא ברבנות.

אלי לבנון: בכובע שלי כממונה שמיטה ברבנות הראשית אני מתעסק בהיתר מכירה.

אלי לבנון: הרבנות אחראית על היתר המכירה.

אלי לבנון: זה נושא שמעולם לא נלקח מהשוטף של המשרד לשירותי דת, וגם הפעם הוא לא נלקח מהשוטף של המשרד לשירותי דת.

אלי לבנון: בדרך כלל היה תקצוב ממקורות אחרים.

אלי לבנון: כמשרד לשירותי דת לא קיבלנו תקצוב ממקורות אחרים.

משה גפני: לא אמרתם למשרד האוצר כלום?

אלי לבנון: דיברנו עם משרד האוצר.

אלכס קושניר: פנייה מס' 22002 – מי בעד, מי נגד, מי נמנע?

אלכס קושניר: פנייה 22002 אושרה.

ינון אזולאי: רביזיה.

אלכס קושניר: אנחנו עוברים לפנייה 41-42.

יפתח עשהאל: 115 מיליון ו-400,000 ₪ בהוצאה וסך של 52 מיליון ו-100,000 ₪ בהרשאה להתחייב עבור מגוון פעולות שמבצע המשרד לשירותי דת, בדגש על פיתוח והילולת קבר הרשב"י.

יפתח עשהאל: הפנייה כוללת בתוך התקציב הזה גם הקצאה של כספים קואליציוניים שהמתינו לחוות הדעת הכלכלית וצריכים להיות מוכרים פה בוועדה - 78 מיליון 900,000 שקל ו-40 אלפי ₪ בהרשאה להתחייב.

ינון אזולאי: מה זה ההסכמים הקואליציוניים?

יפתח עשהאל: הסכמים קואליציוניים בהתאם להחלטת ממשלה.

ינון אזולאי: של מי ההסכם ולאן הוא הולך?

משה גפני: למה הכסף הזה מיועד?

יפתח עשהאל: התמיכות הם לארגונים הבאים: ראשי קהילות, שירותי ייעוץ והפרייה, קשרים עם הגולה, טהרת המשפחה, הנצחת רבנים ראשיים ואתרים מקראיים.

ינון אזולאי: האם שונו הקריטריונים לרבני קהילות בשנה האחרונה?

אלי לבנון: אני אבדוק את זה עם הלשכה המשפטית.

ינון אזולאי: תבדוק למה שונו הקריטריונים.

ינון אזולאי: בזהות היהודית שונו הקריטריונים?

אלי לבנון: לא.

ינון אזולאי: אותם גופים שיכלו להתמודד בשנים 2019,2020 ו-2021, יוכלו גם הפעם להתמודד ויקבלו לפי אותה חלוקה?

אלי לבנון: הזהות היהודית פועלת כבר שמונה, תשע שנים ברצף בפחות או יותר אותם תחומים, אותם מכרזים.

ינון אזולאי: עד 2015, אם אתה זוכר, בשביל לעשות שוויון שונו הקריטריונים.

ינון אזולאי: האם השוויון עכשיו הופר?

אלי לבנון: אין כרגע שום תכנון למכרזים שונים מהותית ממה שפועל.

ינון אזולאי: וגם לא היה בשנה האחרונה, ב-2021?

אלי לבנון: לא היו מכרזים.

ינון אזולאי: בשנה שעברה הייתה בעיה לגבי הפוריות, היה צריך לעשות את זה שוויוני.

ינון אזולאי: השנה זה בסדר?

אלי לבנון: ככל שידוע לי זה בסדר, אבל הפוריות לא באחריותי.

ינון אזולאי: אני מבקש לשלוח לוועדה פילוח של רבני קהילות עד שנת 2021 ומ-2021, כולל הקריטריונים שהיו ב-2021 ו-2022.

ינון אזולאי: אני רוצה לראות את ההבדלים, שיסמנו לנו את ההבדלים.

ינון אזולאי: איפה הכסף למירון?

יפתח עשהאל: 85 מיליון כולל גם את הפיתוח.

ינון אזולאי: זה חד פעמי?

יפתח עשהאל: מתוך 85 מיליון 47 מיליון הולכים לתפעול ההילולה השנה, כשכל השאר הולך למימון מבני דת ופיתוח מקומות קדושים.

ינון אזולאי: למה השנה ראיתם לנכון שצריך 47 מיליון לעומת 12 מיליון או 15 מיליון בשנה שעברה?

יפתח עשהאל: יש את ועדת החקירה לענייני אסון מירון שהתרחש בשנה שעברה.

יפתח עשהאל: חלק מפעילות הוועדה כלל גם מסקנות ביניים.

יפתח עשהאל: הדוח המליץ על ועדת מנכ"לים שתבחן את מסקנות הביניים ותתאים את ההיערכות להילולה בהתאם, שזה התקציב שהם הצביעו עליו שנדרש במסגרת כל מיני פעולות שהם פירטו.

ינון אזולאי: אני מבקש לשלוח לנו את הפירוט של הכסף, כדי שנראה את הפער בין ה-12 מיליון שפעם שעברה היה לבין 47 מיליון עכשיו - דבר מבורך שהיה צריך להיעשות ממזמן.

משה גפני: עם מי ההסכמים הקואליציוניים?

יפתח עשהאל: מפלגת ימינה ויו"ר ועדת כספים.

אלכס קושניר: פנייה מס' 41-42 – מי בעד, מי נגד, מי נמנע?

אלכס קושניר: פנייה 41-42 אושרה.

ינון אזולאי: רביזיה.

אלכס קושניר: אנחנו מסיימים את דיוני הוועדה להיום, הישיבה נעולה.